Гэты год для дырэктара СШ №1 Алы Коваль багаты на юбілеі. Чарговы юбілей школы, якую яна, дарэчы, узначальвае 10 гадоў, 8 мая – яе асабісты юбілейны дзень нараджэння, а 15 жніўня – 40-годдзе яе службы ў сферы адукацыі. Не кожнаму кіраўніку ўстановы адукацыі нават за больш працяглы тэрмін удаецца зрабіць і палову таго, што здзейсніла Ала Анатольеўна, калі заняла пасаду дырэктара першай гарадской школы. Аднак найбольш за ўсё яна ганарыцца сваёй сям’ёй, таму што дзякуючы падтрымцы і паразуменню родных людзей мела магчымасць у самых складаных умовах спакойна выконваць службовыя абавязкі і садзейнічаць таму, каб школьная сям’я была такой жа надзейнай і добразычлівай.